**נבחרת ישראל בכדורשער נשים** היא הנבחרת הלאומית של ישראל בכדורשער נשים. כדורשער הוא ספורט קבוצתי שתוכנן במיוחד עבור ספורטאים עם לקות ראייה.

במשחקים הפאראלימפיים
--------------------

### 2016 ריו דה ז'ניירו

הנבחרת יצגה את ישראל והתחרתה במשחקים הפאראלימפיים 2016 מיום חמישי ה-8 בספטמבר ועד הגמר ביום שישי ה-16 בספטמבר 2016, בארנה דו פוטורו שבריו דה ז'ניירו, ברזיל. חברות הנבחרת היו רוני אוחיון, ליהיא בן-דוד, אלהאם מחאמיד רוזין, גל חמרני, ירדן אדיקה וסיון אברבאיה.

נבחרת הנשים של אלג'יריה לא הגיעה בזמן למשחקיה מול ארצות הברית וישראל, לאחר שהחמיצה טיסות המשך ברומא אחרי מחנה אימונים בפולין, והתעורר חשד שהיא מחרימה את המשחק. ישראל וארצות הברית זכו בניצחונות טכניים של 10–0.

ישראל סיימה את הבית המוקדם, בו השתתפו חמש נבחרות, במקום הרביעי. היא סיימה בתיקו 1–1 עם יפן, ניצחה טכנית את אלג'יריה 10–0 והפסידה לברזיל (2–7) ולארצות הברית (7–3).

ברבע הגמר פגשה ישראל את טורקיה, הפסידה לה 15–5 והודחה מהתחרות.

### טוקיו 2020

הנבחרת נבחרה לייצג את ישראל במשחקים הפאראלימפיים בטוקיו 2020 לאחר שסיימה במקום השני באליפות אירופה 2019 ברוסטוק, גרמניה. אלופת הטורניר, טורקיה, העפילה דרך המקום השני באליפות העולם 2018.

שחקניות הנבחרת היו רוני אוחיון, ליהיא בן דוד, גל חמרני, אלהאם מחאמיד רוזין, אורי מזרחי ונועה מלכה.

הנבחרת סיימה את הבית המוקדם במקום השני אחרי סין, כשניצחה את אסוטרליה (11–1) ואת הוועד הפאראלימפי הרוסי (8–3) והפסידה לקנדה (2–6) ולסין (1–4).

ברבע הגמר הודחה ישראל על ידי יפן 1–4.

אליפויות העולם
--------------

### שפילד 2010

הנבחרת התחרתה באליפות העולם 2010, בין ה-20 ל-25 ביוני 2010, בשפילד, אנגליה, בבית X.

### אספו 2014

הנבחרת התחרתה באליפות העולם 2014 בין ה-30 ביוני ל-5 ביולי 2014, באספו, פינלנד. היא הגיעה למקום הרביעי בבית Y, והפסידה לטורקיה ברבע הגמר 2–10.

### מאלמה 2018

הנבחרת התחרתה באליפות העולם 2018 בין ה-3 ל-8 ביוני 2018, במאלמה, שוודיה. הן הגיעו למקום החמישי בבית ג', ולמקום האחד-עשר בדירוג הכללי.

### פורטוגל 2022

נבחרת ישראל זכתה במדליית הארד לאחר שניצחה 9 מתוך 10 משחקים.

משחקי העולם של IBSA
-------------------

### סיאול 2015

הקבוצה התחרתה במשחקי העולם של IBSA (הפדרציה הבין-לאומית לספורט עיוורים) בין ה-10 ל-17 במאי 2015, בסיאול, קוריאה הדרומית. היא ניצחה את סין בגמר 4–1 והעפילה למשחקים הפאראלימפיים בריו דה ז'ניירו 2016.

אליפויות אירופה
---------------

### מינכן 2009

מינכן, גרמניה אירחה את אליפות אירופה 2009, בה השתתפו אחת עשרה נבחרות. הנבחרת סיימה את התחרות במקום השישי.

### קוניה 2013

הקבוצה התחרתה באליפות אירופה 2013, בבית A בקוניה, טורקיה. היא ניצחה את פינלנד במשחק על מדליית הארד 5–3 וסיימה במקום השלישי.

### ליטא 2015

הנבחרת התחרתה באליפות אירופה 2015 בליטא. הן הפסידו במשחק על מדליית הארד לאוקראינה, 4–5.

### פאג'ולהטי 2017

הנבחרת התחרתה באליפות אירופה 2017 מ-15 עד 23 בספטמבר 2017, בפאג'ולהטי, נסטולה, פינלנד. היא הגיעה למקום השלישי אחרי טורקיה ורוסיה.

### רוסטוק 2019

הקבוצה התחרתה באליפות אירופה 2019 מ-5 עד 14 באוקטובר 2019, ברוסטוק, גרמניה והגיעה למקום השני, מה שהקנה להן מקום במשחקים הפאראלימפיים בטוקיו 2020.

ראו גם
------

* ספורט נכים
* ישראל במשחקים הפאראלימפיים

הערות שוליים
------------

1. ↑  "io Paralympics: Algeria goalball team 'did not boycott' games". *BBC*. 11 בספטמבר 2016. נבדק ב-11 בספטמבר 2016. `{{cite news}}`:  (עזרה)
2. 1 2 3 4 5 6 7 8 9 10  "About goalball – Historical results". *Goalball Sport*. International Blind Sports Federation (IBSA). נבדק ב-4 במאי 2021. `{{cite web}}`:  (עזרה)
3. ↑  ליאור ברטל, ‏הישג היסטורי: נבחרת הנשים של ישראל בכדורשער זכתה במקום השלישי באליפות העולם, באתר דבר העובדים בארץ ישראל, 16 בדצמבר 2022
4. ↑  "Israel look to Tokyo Games led by a couple who are breaking barriers". *International Paralympic Committee*. 13 באפריל 2021. נבדק ב-26 במאי 2021. `{{cite web}}`:  (עזרה)
5. ↑  "2009 IBSA Goalball European Championships" (PDF). Madrid, Spain: International Blind Sports Association. נבדק ב-17 בפברואר 2014. `{{cite web}}`:  (עזרה)